
Parlamentul  României

Camera  Deputaţilor

Comisia pentru industrii si servicii





                                               Bucureşti, 30.09.2013
                                                                              Nr.4c-3/85/2008
BIROUL PERMANENT

AL

CAMEREI DEPUTAŢILOR



În conformitate cu prevederile art. 95 din Regulamentul Camerei Deputaţilor, republicat, vă înaintăm, alăturat, RAPORTUL asupra propunerii legislative pentru modificarea Legii 51/2006 privind serviciile comunitare de utilităţi publice, transmisă cu adresa nr.P.l.x  133 din 12 martie 2008.

În raport de obiectul şi conţinutul său, proiectul de lege face parte din categoria legilor organice.
PREŞEDINTE,

Iulian Iancu

RAPORT
asupra propunerii legislative pentru modificarea Legii 51/2006 
privind serviciile comunitare de utilităţi publice


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu propunerea legislativă pentru modificarea Legii 51/2006 privind serviciile comunitare de utilităţi publice, transmisă cu adresa nr. P.l.x 133 din 12 martie 2008. 



Propunerea legislativă a fost respinsă de Senat în şedinţa din 10 martie 2008.

          
Propunerea legislativă a fost avizată favorabil de Consiliul Legislativ, cu avizul nr.1221/17.09.2007, cu observaţii şi propuneri care nu au fost preluate de iniţiatori.



Guvernul României a comunicat, prin adresa nr.2794/22.10/2007 că nu susţine propunerea legislativă.



Propunerea legislativă a fost avizată negativ de către Comisia juridică, de disciplină şi imunităţi, cu avizul nr.Pl-x 133/15.04.2008.



Propunerea legislativă are ca obiect de reglementare modificarea Legii serviciilor comunitare de utilităţi publice nr.51/2006,  vizând eliminarea ipotezei prevăzută la art.47 alin.(1) lit.b) din lege, în acest fel dezincriminându-se fapta de nerespectare de către utilizatori a termenelor de achitare a contravalorii serviciilor prestate de operatorii de utilităţi publice, acestea nemaiconstituind contravenţie.
          
Examinarea propunerii legislative a avut loc în şedinţa Comisiei pentru industrii şi servicii din data de 11 septembrie 2013.

         
Membrii comisiei au hotărât, cu majoritate de voturi, respingerea propunerii legislative, deoarece fapta respectivă este deja reglementată în Legea nr.51/2006, republicată.

         
La lucrări au fost prezenţi 30 deputaţi din totalul de 32 deputaţi membri ai Comisiei pentru industrii şi servicii.


         Prin conţinutul normativ al reglementării, propunerea legislativă face parte din categoria legilor organice.


         Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

                              PREŞEDINTE,                                 
       SECRETAR,

                              Iulian IANCU                                           Bogdan Radu ŢÎMPĂU
Consilier parlamentar,
Silvia Vlăsceanu

